สวัสดีค่ะ รู้สึกว่ามันเฉยๆ บอกตัวเองไม่ได้ว่ากำลังรู้สึกยังไง มันไม่ได้เศร้า แต่ก็ไม่ได้รู้สึกว่ามีความสุขค่ะ มันรู้สึกว่างเปล่า เฉยๆ ไม่ได้อยากทำอะไร ตอนแรกคิดเองว่าแค่อาจจะรู้สึกขี้เกียจ แต่มันเป็นมานานจนรู้สึกว่ามันอาจจะไม่ใช่แค่ความขี้เกียจปกติค่ะ ไม่ทราบว่าจะเข้าข่ายโรค หรือมีความผิดปกติอะไรไหมคะ หรือเป็นอาการปกติ (มีอาการนอนไม่หลับ ไม่รู้สึกว่าง่วง ทั้งตอนกลางคืน หรือถึงนอนน้อยแต่ตอนกลางวันก็ไม่รู้สึกง่วงเลยค่ะ และมีปวดหัวแทบทุกวันเลยค่ะ)
สวัสดีค่ะ อาการรู้สึกว่างเปล่า เฉยๆกับสิ่งต่างๆรอบตัว ไม่มีความรู้สึกอยากทำอะไรนั้น อาจจะมีสาเหตุมาจาก ภาวะซึมเศร้า โรคซึมเศร้า การเปลี่ยนแปลงทางอารมณ์ไปอย่างผิดปกติจากเหตุการณ์ที่เกิดขึ้นในชีวิตโดยการจะวินิจฉัยว่าเป็นโรคซึมเศร้าหรือไม่นั้น จะดูจากการมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าได้คำว่า anhedonia ดังกล่าวมา หมายถึงนภาวะที่ไม่สามารถเกิดความพึงพอใจในภาวะที่ปกติสามารถสร้างความพึงพอใจได้ เช่น การกิน การออกกำลังกาย ปฏิสัมพันธ์ทางสังคมหรือทางเพศ ผู้ป่วยจะเฉยชาต่อสิ่งต่าง ๆ รอบตัวและมีปฏิสัมพันธ์กับคนรอบข้างน้อยลง มักพบได้ในผู้ป่วยโรคซึมเศร้าหรือโรคไบโพลาร์ แต่ก็อาจเป็นผลจากโรคทางกายหรือพบในคนปกติทั่วไปในบางเวลาได้เช่นเดียวกันให้สังเกตอาการค่ะ ถ้ายังมีอาการและความรู้สึกดังกล่าวต่อเนื่องเกิน 2 สัปดาห์ขึ้นไป ไม่มีช่วงที่ดีขึ้นนั้น ควรไปพบแพทย์เพื่อตรวจเพิ่มเติม และเข้ารับการรักษาอย่างเหมาะสม เบื้องต้น ทำใจให้สบาย พักผ่อนให้เพียงพอ พยายามหาสิ่งที่ชอบทำ ใช้เวลากับเพื่อนหรือคนในครอบครัว